Public procurement notice: Prior Information Notice Without Call For Competition
Published: 2022-12-21
Buyer: Hansel Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämän ilmoituksen tarkoituksena on käynnistää markkinakartoitus (jäljempänä markkinavuoropuhelu). Markkinavuoropuhelu toteutetaan hankinnan valmistelua varten ajoittuen aikaan ennen mahdollisen hankintamenettelyn aloittamista.
Hansel Oy:ssä (jäljempänä Hansel) ylläpidetään ja kehitetään tällä hetkellä muun ohella seuraavia palveluita:
- Single Sign On -pääsynhallinta ulkopuolisiin järjestelmiin, kuten erilaisiin raportointityökaluihin
a. Kisa-apuri Hanselin omien yhteishankintojen ja pienhankintojen sisällä tehtäviä kilpailutuksia varten
Hanselin verkkopalvelua on kehitetty nykyisen kumppanin kanssa arviolta noin 1 200 htp:tä vuodessa. Hanselin Digitaaliset palvelut -yksikkö ja sen tuoteomistajat vastaavat kukin omasta kokonaisuudestaan ja priorisoinneista yhteistyössä liiketoiminnan kanssa. Hanselin digitaalisten palveluiden tuoteomistajat tekevät tiivistä yhteistyötä toimittajien kanssa ketterien menetelmien mallien mukaisesti lähtökohtaisesti etänä.
Hanselin verkkopalvelu on rakennettu Python-ohjelmointikielellä Django-alustalle Azure-palvelinympäristöön. Lisäksi sovelluksia ja toiminnallisuuksia on kehitetty Reactin avulla. Palvelu on räätälöity voimakkaasti vastaamaan Hanselin liiketoimintatarpeita. Julkaisujärjestelmän puolella on hyödynnetty Django CMS -sovellusta osin räätälöidyillä ominaisuuksilla.
Jatkossa uusia palveluita ja olemassa olevia voidaan toteuttaa myös muille alustoille ja eri tekniikoilla. Nyky-ympäristön haltuun ottaminen edellyttää kuitenkin toimittajalta riittävää kompetenssia Django- ja Python -ympäristöjen ylläpidosta ja kehittämisestä.
Hansel hakee kumppanikseen toimittajaa, joka pystyy tarjoamaan dedikoidun tiimin, joka tekee kehitystyötä lähtökohtaisesti vain Hanselille. Tiimiä tulisi voida tarvittaessa myös täydentää. Alustavan suunnitelman mukaan resurssointi ja allokointi tehdään puolivuosittain.
Pyydämme hankinnasta kiinnostuneita yrityksiä ilmoittautumaan markkinavuoropuheluun ilmoituksen kohdassa "Ilmoittautuminen markkinavuoropuheluun" esitetyn mukaisesti.
Tämän ilmoituksen tarkoituksena on käynnistää markkinakartoitus (jäljempänä markkinavuoropuhelu). Markkinavuoropuhelu toteutetaan hankinnan valmistelua varten ajoittuen aikaan ennen mahdollisen hankintamenettelyn aloittamista. Tällä ilmoituksella ei käynnistetä hankintamenettelyä. Tämän ilmoituksen julkaisemisella ei myöskään pyritä lyhentämään mahdollisen hankintamenettelyn tarjousaikaa. Tässä ilmoituksessa esitetyt kuvaukset ja mahdollisen hankintailmoituksen arvioitu julkaisupäivämäärä ovat alustavia ennakkotietoja.
Pyydämme hankinnasta kiinnostuneita yrityksiä ilmoittautumaan markkinavuoropuheluun 10.1.2023 mennessä. Ilmoittautuminen tulee lähettää osoitteeseen kilpailutus@hansel.fi otsikolla “Hanselin verkkopalvelu, Markkinavuoropuhelu”. Pyydämme ilmoittamaan sähköpostissa yrityksen yhteyshenkilön (ja mahdollisen varayhteyshenkilön) sähköpostiosoitteen ja puhelinnumeron.
Markkinavuoropuhelua on tarkoituksena käydä kevään 2023 aikana. Markkinavuoropuhelun etenemisestä tiedotetaan kaikille markkinavuoropuheluun ilmoittautuneille.
Markkinavuoropuhelun aikana yrityksille on tarkoituksena toimittaa hankinnan luonnoksia kommentoitavaksi ja kysymyksiä vastattavaksi. Markkinavuoropuhelun aikana yrityksille järjestetään myös mahdollisuuksien mukaan tilaisuuksia kertoa palveluistaan yrityskohtaisissa tapaamisissa (lähtökohtaisesti etäyhteyden välityksellä). Markkinavuoropuhelun aikana saatuja tietoja voidaan hyödyntää hankinnan suunnitteluun. Yritysten antamat tiedot ja kommentit käsittelemme luottamuksellisesti.